湯洛雯澄清大肚傳聞望馬國明練腹肌 導師黃佩霞未有傳授生仔秘訣
湯洛雯和黃佩霞今日(25日)出席啟動禮活動,更一度在台上分享瑜伽,湯洛雯接受訪問表示:「(瑜伽)幫助到我失眠,拍戲成日日夜顛倒,真係幫到我瞓覺好啲。」她繼續指是這兩年才開始運動減肥。
講到會否跟老公馬國明一齊運動,她表示:「睬我都傻,佢鍾意踢波,踢波都係一個好好嘅運動。」被問到會否希望老公有八舊腹肌,她笑說:「已經過咗呢個階段,結婚嗰陣我想去練唔使腹肌,胸肌都冇做到,佢話接到代言再做俾我睇。」
提到生B計劃,她回答:「佢(馬國明)就真係唔得閒湊,如果真係有小朋友,佢應該都要拍劇。」被問到最近有指已經懷孕成功,她表示:「唔知點解我踩單車嘅造型會話我有BB,或者要檢討吓自己着衫,係時候要減返個胃腩。」她指這純粹是誤會,有好消息會向大家交代。
黃佩霞亦有接受訪問大讃湯洛雯運動相當勤力。被問到有傳湯洛雯已經懷孕成功,她表示:「我有好多學生都大住肚嚟做瑜伽,只要醫生話佢可以運動係絕對可以做。」講到有否向湯洛雯傳授生仔秘訣,她笑說:「未傾到咁深入,因為我哋都係相處咗幾次,你問我嘅話我覺得唔使咁急,享受吓新婚生活,反而呢個係我俾佢嘅意見。」